Firework

Firework (בעברית: זיקוקים או זיקוק) הוא סינגל של זמרת הפופ קייטי פרי. השיר נכתב על ידי קייטי פרי, מייקל ס. אריקסן, טור אריק הרמנסן, סאנדי ווילהלם ואסתר דין. השיר הופק על ידי סטארגייט וסנדי וי, פורסם באלבום האולפן השלישי של פרי, Teenage Dream, ויצא לאור ב-16 באוקטובר 2010. פרי אמרה על השיר כי הוא על העצמה עצמית וכי לדעתה זהו השיר החשוב ביותר באלבום.

השיר קיבל ביקורות חיוביות ממבקרים רבים ואף זכה להצלחה מסחרית. הוא הגיע לפסגה במצעד בילבורד הוט 100 ולחמשת השירים הראשונים בעשרים מצעדים אחרים בעולם.

וידאו קליפ 
ב-28 באוקטובר 2010 פורסם הקליפ לשיר שאורכו כארבע דקות.
בתחילת הקליפ יוצאת פרי אל מרפסת כלשהי בלבוש שמלה מהודרת ועגילים ומביטה למטה על בודפשט, במהלך השיר יוצאים מתוך החזה של פרי זיקוקים כדי לעזור לאחרים ליצור השראה, להתגבר על הפחד שלהם ועל חוסר הביטחון שלהם ולעזור להם לייצר את ה"זיקוקים" שלהם.

ה"זיקוקים" של פרי עוזרים לאישה בעלת עודף משקל במסיבת בריכה לאזור אומץ, להוריד את בגדיה ולקפוץ אל תוך המים, לחולת לוקמיה לאזור אומץ ולצאת אל הרחוב למרות היותה קירחת, שחקן צעיר אשר הולך בתוך סמטה חשוכה ונתקל בבריונים ובעזרת קסמים שהוא מכיר מצליח לגרום להם לא לשדוד אותו, נער אשר מתעמת עם הוריו עקב צעקותיהם ומפני שהם מפחידים את אחותו הקטנה ובחור צעיר הומוסקסואל אשר מגייס אומץ וניגש אל בחור הומוסקסואל אחר ומנשק אותו.

בסוף הקליפ, פרי ונערים מרחבי העיר מתכנסים בחצר של ארמון בודה, רוקדים ומאירים את השמיים בעזרת זיקוקים.

ב-28 באוגוסט 2011, זכתה פרי בפרס "קליפ השנה" לשיר, בטקס פרסי הווידאו של MTV, ה-VMA. השיר הועמד בקטגוריית "הקליפ הנשי הטוב ביותר" באותו הטקס.

הקליפ זכה להצלחה עם מעל 1.3 מיליארד צפיות ביוטיוב (נכון לינואר 2022) ובכך מזכה את קייטי פרי כאמנית הראשונה עם ארבעה קליפים שעברו מספר צפיות של מיליארד צפיות.

השיר בסרטים 
 השיר נמצא בסרט "מדגסקר 3: מקרקסים את אירופה" בסוף הסרט כאשר החיות בקרקס האווירי.
 השיר נמצא בסרט "ראיון סוף" ומקבל התייחסות משמעותית בסרט. השיר מופיע בו מספר פעמים, גרסה איטית של השיר המבוצעת על ידי ג'ני ליין מתנגנת בסוף השיר כאשר קים ג'ונג-און (רנדל פארק) נהרג.

מיקומי שיא

קישורים חיצוניים

הערות שוליים

שירי 2010
סינגלים מ-2010
שירי קייטי פרי
שירים באנגלית
שירים שנכתבו על ידי אסתר דין
שירים שנכתבו על ידי טור אריק הרמנסן
שירים שנכתבו על ידי מיקל סטורלר אריקסן
שירים שנכתבו על ידי קייטי פרי
שירים שהופקו על ידי סטארגייט
וידאו קליפים שבוימו על ידי דייב מאיירס
שירי להט"ב
שירי דאנס-פופ
סינגלים שהגיעו למקום הראשון בניו זילנד
סינגלים שהגיעו למקום הראשון במצעד הבילבורד הוט 100
סינגלים שהגיעו למקום הראשון במצעד קנדה הוט 100
סינגלים שהגיעו למקום הראשון במצעד שירי הדאנס קלאב
זוכי פרס הווידאו קליפים של MTV לקליפ השנה
שירי פלטינה מחומשת ומעלה באוסטרליה
שירי יהלום בארצות הברית
סינגלים בהוצאת קפיטול רקורדס